11/11/2021 | Administración LocalMunicipal
Vilasantar
Becas de transporte escolar do Concello de Vilasantar para o curso 2021/2022

Asunto: becas de transporte escolar do Concello de Vilasantar para o curso 2021/2022 Por resolución da Alcaldía do día 8 de novembro de 2021 tomouse, entre outros, o acordo de aprobar as bases reguladoras de subvencións a becas de transporte escolar do ano 2021/2022, e que se transcriben a continuación: BASES DA CONVOCATORIA DE SUBVENCIÓNS A BECAS TRANSPORTE ESCOLAR DO CONCELLO DE VILASANTAR PARA O ANO 2021/2022 Primeira.–Obxecto. A presente convocatoria ten por obxecto a concesión de subvencións en réxime de concorrencia non competitiva a alumnos escolarizados no curso 2021/2022 para transporte escolar. Segunda.–Crédito orzamentario. O Concello de Vilasantar destinará unha cantidade máxima de 2.000,00 € consignada na partida 231 480.00 SUBVENCIÓNS A FAMILIAS E INSTITUCIÓNS SEN FINS DE LUCRO. Terceira.–Beneficiarios. Poderán ser beneficiarios de ditas subvencións os alumnos escolarizados no curso 2021/2022 que reúnan os seguintes requisitos: – Estar ao corrente das súas obrigas contributivas co Concello de Vilasantar. – Cursar estudos de Bacharelato, Formación Profesional ou equivalentes nun centro oficial. – Non ter dispoñibilidade de transporte gratuíto. – Estar empadroados no Concello de Vilasantar. Cuarta.–Solicitude. As solicitudes deberán formalizarse mediante instancia dirixida ao Sr. alcalde-presidente do Concello de Vilasantar, podendo presentarse directamente no Rexistro Xeral do Concello sito en Ru, s/n (15807), Vilasantar, ou por calquera dos medios previstos no artigo 38.4 da Lei 30/1992, do 26 de novembro, de Réxime Xurídico das Administracións públicas e do procedemento administrativo común, modificada pola Lei 4/99, do 13 de xaneiro. Quinta.–Documentación a presentar. A solicitude deberá acompañarse da seguinte documentación: 1.–Declaración xurada de atoparse ao corrente nas obrigas e pagos coa Facenda Municipal.2.–Certificación de estar matriculado nun centro oficial de Bacharelato, Formación Profesional ou equivalentes.3.–Certificado de titularidade de conta corrente, número de conta e entidade bancaria, onde debe facerse efectivo o pago da subvención. Sexta- prazo de presentación de solicitudes e xustificacións e subsanación.1.–O prazo de presentación de solicitudes e documentación da base quinta será de 15 días naturais, a contar dende o día seguinte á publicación das presentes Bases no BOP.2.–Se a documentación aportada polo interesado non reúne tódolos requisitos, requiriráselle para que no prazo de 3 días presente os documentos ou complete a documentación. De non facelo así, perderá o dereito a percibir a subvención.3.–O Concello de Vilasantar, en todo momento, poderá requirir a presentación de outros documentos que garanten o cumprimento dos requisitos presentados nestas bases.4.–A falta de presentación desta documentación no prazo anteriormente sinalado, implicará a perda da subvención. Sétima.–Resolución. A resolución da convocatoria ditarase pola Xunta de Goberno Local, previa valoración da documentación presentada. A notificación da resolución axustarase ás disposicións contidas no artigo 59 da Lei 30/1992, do 26 de novembro, de Réxime xurídico das Administracións Públicas e do Procedemento Administrativo Común. Vilasantar, 8 de novembro de 2021. O alcalde Fernando Pérez Fernández